
AVIZ

asupra proiectului de Lege  privind obligaţiunile ipotecare


În conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind obligaţiunile ipotecare, trimis cu adresa nr. P.L.X- 480 din 17 octombrie 2005, înregistrat  sub nr. 31/855 din  17 octombrie  2005.


Senatul, în calitate de primă  Cameră sesizată, a adoptat proiectul de lege, în şedinţa din 11 octombrie 2005.



Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din  25  octombrie 2005.



Membrii comisiei au examinat proiectul de lege, expunerea de motive şi avizul favorabil al Consiliului Legislativ nr. 1051 din 20.07.2005.


În urma dezbaterilor, cu unanimitate de voturi, s-a hotărât avizarea favorabilă a proiectului de lege în forma adoptată de Senat.


În raport de obiectul şi conţinutul său, proiectul de lege face parte din categoria legilor ordinare.

